राज का दोस्त रूबीन भी आर.सी. का ही शौक़ीन है। मज़ेदार बात यह है कि काम भी वही करता है जो कि राज, मगर दोनों में बहुत अन्तर है। रूबीन एक अंग्रेज़ी समाचार पत्र के लिए फ़िल्म समीक्षक है तो राज वही काम हिन्दी में करता है। मगर क्या यह बस थोड़ा सा ही अन्तर है... दरअसल यही तो उनके पूरे व्यक्तित्व, पूरी सोच और सपूर्ण जीवन की परिभाषा थी। रूबीन अपनी पत्नी, और दो बच्चों को अपनी मारुति स्विफ़्ट कार में शान से बिठाता था तो राज अपनी पुरानी आल्टो की तरह चिड़चिड़ा सा रहता था।